આજના ટ્રેડિંગની મહત્ત્વની બાબત એ હતી કે રૃપિયો ડોલર સામે તૂટયો હોવા છતાં અમેરિકન બજારોમાં ટેકનોલોજીની નબળાઈના પગલે નાસ્ડેકમાં એક વર્ષનો તીવ્ર ઘટાડો જોવાતા આઇ.ટી. શેરો પર પ્રતિકૂળ અસર થતા તૂટયા હતા. સેન્સેક્સમાં બોલેલા કડાકાના પગલે આજે રોકાણકારોની સંપત્તિમાંથી (બી.એસ.ઇ. માર્કેટ કેપિટલાઇઝેશન) રૃા. ૧,૭૦,૯૬૪ કરોડનું ધોવાણ થવા પામ્યું હતું. સ્થાનિક હુંડિયામણ બજારમાં પણ આ અહેવાલોની પ્રતિકૂળ અસર થવા પામી હતી. માસાન્તને અનુલક્ષીને તેમજ આયાતકારો દ્વારા ડોલરમાં હાથ ધરાયેલી નવી લેવાલીના પગલે રૃપિયો ઝડપથી તૂટયો હતો અને કામકાજના અંતે ૩૪ પૈસા તૂટીને ૬૨.૬૭ સપાટીએ નરમ રહ્યો હતો.